### Resume

Der er udført en prøvehandling i [adresse] med henblik på at forbedre forholdende for cyklister i gaden. Prøvehandlingen er evalueret, og forvaltningen anbefaler at tiltagene med kantbaner og standsningsforbud gøres permanent.

### Sagsfremstilling

Teknisk Udvalg var i september 2022 på cykeltur rundt i Vejle. På turen oplevede udvalget blandt andet de utrygge forhold for cyklister i [adresse], og besluttede efterfølgende at igangsætte en prøvehandling. Prøvehandlingen omfattede etablering af kantbaner til cyklister samt standsningsforbud i hele gaden, i en prøveperiode på 6 måneder.

Prøvehandlingen har nu været igang i knap 6 måneder, og der er udført en foreløbig evaluering af forsøget. Evalueringen er foretaget på baggrund af følgende undersøgelser:

* Cykeltællinger: Der er udført tællinger af cykeltrafikken i to snit på gaden hhv. i februar og i maj måned, med henblik på at vurdere om prøvehandlingen har fået flere til at cykle. Tællingerne er udført over én uge.
* Tilfredshedsundersøgelse: Der er lavet et online spørgeskema, som borgerne har haft mulighed for at besvare. Undersøgelsen har været annonceret på skilte i gaden, på facebook og på kommunens hjemmeside. Der er desuden sendt breve i e-Boks om undersøgelsen ud til beboere, virksomheder og ejere af ejendomme i [adresse]. Undersøgelsen har haft til formål, at vurdere brugernes oplevelse af trafikforholdene under forsøget.
* Undersøgelse af bilfremkommelighed: Vha. GPS-data fra biltrafikken er der foretaget en undersøgelse af biltrafikkens rejsetid gennem gaden hhv. før og under forsøget. Data fra marts-juni 2022 hhv. 2023 er sammenlignet. Dette er gjort med henblik på at vurdere, om fremkommeligheden for biltrafikken er blevet forbedret.

I det følgende præsenteres resultaterne af den gennemførte evaluering.

Yngve Iversen

På [adresse] ved [adresse] er der i februar 2023 i gennemsnit talt 292 cyklister/døgn mod 396 cyklister/døgn i maj 2023. Der ses her en stigning på 35 %.

På [adresse] for Uffe Christensen er der i februar 2023 i gennemsnit talt 291 cyklister/døgn mod 348 cyklister/døgn i maj 2023. Der ses altså her en stigning på 20 %.

Det skal bemærkes, at cykeltrafikken generelt er meget påvirkelig overfor vejrforhold, hvorfor det kan være uhensigtsmæssigt at sammenligne målinger udført på forskellige tidspunkter af året. Der bør derfor følges op med flere målinger den kommende tid, med henblik på at vurdere den egentlige effekt på antallet af cyklister i gaden.

Tilfredshedsundersøgelse

346 personer har besvaret spørgeskemaundersøgelsen vedr. prøvehandlingen i [adresse]. Følgende resultater fra undersøgelsen kan fremhæves:

* 90 % svarer at de oplever at, at cykeltrafikken kører bedre efter etableringen af kantbaner og standsningsforbud.
* 73 % oplever også at trafikken kører bedre for bilisterne i gaden.
* 88 % oplever at trygheden/trafiksikkerheden for cyklister i gaden er blevet bedre under prøvehandlingen.
* Af de personer der angiver, at bilen er deres primære transportmiddel når de færdes i [adresse] (153 personer), svarer 38 % at mulighederne for at finde en p-plads er uændrede. 18 % svarer at det er blevet dårligere.
* 92 % af deltagerne i undersøgelsen angiver, at de gerne ser kantbanerne og standsningsforbuddet gjort permanent. Særligt cyklisterne er begejstrerede - her mener 97 % at prøvehandlingen skal være permanent. Spørger man bilisterne er 89 % for, at forsøget gøres permanent.

Undersøgelse af bilfremkommelighed

I spidstimen viser data en mindre rejsetidsbesparelse efter etableringen af kantbanerne og standsningsforbuddet. Der kan således måles op til 4 % reduktion i rejsetiden i myldretiden, svarende til ca. 9 sekunder.

Analysen er lavet på data fra 4 måneder i hhv. 2022 og 2023 - målinger fra i alt 3.500 enheder, hvilket vurderes at give et repræsentativt billede af situationen.

På baggrund af evalueringsresultaterne er det forvaltningens konklusion, at prøvehandlingen har forbedret forholdene for såvel cyklisterne som biltrafikken i gaden. Forvaltningen anbefaler derfor, at prøvehandlingen gøres permanent.

Den samlede evaluering af prøvehandlingen er vedlagt som bilag.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Forbedring af cykelforholdene fremmer særligt hverdagscyklismen. [adresse] klimaplan har et mål der vedrører dette: "25 % af ture kortere end 5 km foregår på cykel eller elcykel".

### Historik

Teknisk Udvalg behandlede 4. oktober 2022 pkt. 217, hvor udvalget besluttede at igangsætte prøvehandlingen i [adresse].

### Teknik- og Miljødirektøren indstiller,

|  |  |
| --- | --- |
| at | kantlinjerne og standsningsforbuddet i gaden bibeholdes, og at prøvehandlingen dermed gøres permanent. |

### Beslutning

Godkendt.